Iepirkuma komisijas

2018. gada 25. aprīļa komisijas sēdē sniegtās atbildes uz uzdotajiem jautājumiem par iepirkumu

**„Motivācijas programmas darba meklēšanai un mentora (sociālā mentora) pakalpojumu iegāde”**

 **NVA 2018/8\_ESF**

**JAUTĀJUMS:**

Vai finanšu piedāvājuma sadaļā "Motivācijas programma daba meklēšanai īstenošana\* (t.sk. ēdināšana un dalībnieka nogādāšana uz motivācijas programmas norises vietu un atpakaļ, telpas un materiāltehniskais nodrošinājums)\*" ir sīki jāapraksta visas izmaksas, saistītās ar pakalpojumu? Vai var vienkārši uzrādīt izmaksu kopēju summu, neaprakstot cik konkrēti ir domātas ēdināšanai, transportam utt.?

**ATBILDE:**

Nolikuma 8.pielikumā – Finanšu piedāvājums, jānorāda cena par pakalpojumu vienai personai, proti, kopējā cena Motivācijas programmas darba meklēšanai īstenošanai (t.sk. ēdināšana un dalībnieka nogādāšana uz motivācijas programmas norises vietu un atpakaļ, telpas un materiāltehniskais nodrošinājums), papildus atšifrējums par izmaksu pozīcijām nav nepieciešams.

Pakalpojuma cenā ir jāiekļauj visas ar iepirkuma priekšmetu saistītās izmaksas, paredzamie nodokļi un nodevas t.sk. pievienotās vērtības nodoklis. Ja Pretendents nav PVN maksātājs, tas norādāms 8.pielikumā un norādītā pakalpojuma cena nepārsniedz Ministru kabineta 2011.gada 25.janvāra noteikumiem Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 163.5 punktā noteikto.

**JAUTĀJUMS:**

3.pielikumā ir jāuzrāda ''Pretendenta pieredzes apraksts motivācijas programmas un mentora (sociālā mentora) pakalpojumu nodrošināšanai''. Vai jaunai biedrībai ir jāaizpilda un jāiesniedz šis pielikums? Mums šādas pieredzes nav, jo esam jauna biedrība. Vai pareizi sapratām, ka iesniedzam 3.pielikumu, bet visur liekam svītriņas.

**ATBILDE:**

Saskaņā ar Nolikuma 41.2.punktu – komisija vērtēs pretendenta atbilstību nolikuma III nodaļā noteiktajām atlases prasībām, izmantojot 29.punkta kārtībā iesniegtos dokumentus, t.sk., nolikuma 3.pielikumu “Pretendenta pieredzes apraksts”, kas ir obligāti iesniedzamais dokuments. Vienlaikus norādām, ja pretendents neatbildīs nolikuma III, nodaļas prasībām, pretendents tiks noraidīts.

Ja pretendents neatbilst nolikuma 23.punkta prasībai, tas, saskaņā ar nolikuma 29.14.apakšpunktu, pakalpojumu sniegšanā var iesaistīt apakšuzņēmējus, apvienoties personu apvienībās vai balstīties uz citu personu iespējām.

Vēršam uzmanību, ka šādā gadījumā jāņem vērā nolikuma 29.14.3.apakšpunkts, t.i., “ja pretendents balstās uz citas personas iespējām, lai apliecinātu iepirkuma nolikuma minēto prasību izpildi, pretendents iesniedz personas, uz kuras iespējām pretendents balstās pārstāvja (pievienojama pilnvaras apliecināta kopija) parakstītu apliecinājumu vai vienošanos par nepieciešamo resursu nodošanu piegādātāja rīcībā.”

**JAUTĀJUMS:**

9.pielikums paredz, ka ''Pretendentam ir jānorāda visi apakšuzņēmēji un apakšuzņēmumu apakšuzņēmēji, uz kuru iespējām Pretendents balstās, vai kuriem nododamo darbu apjoms ir 10% no paredzamās līgumcenas vai lielāks, un kas tiks piesaistīti līguma izpildē, ja pretendentam tiks piešķirtas līgumslēgšanas tiesības''. Bet, ja tiek piesaistīti apakšuzņēmēji, kuru nododamo darbu apjoms nav 10%, tad tos cik sapratām nav jānorāda? Vai tomēr jāuzrāda visi, kas kuriem tiks nodots  darba apjoms?

**ATBILDE:**

Saskaņā ar Nolikuma 29.11. punktu – apakšuzņēmēju un apakšuzņēmēja apakšuzņēmēju saraksts (9.pielikums) jāiesniedz TIKAI, ja pretendents plāno līguma izpildē piesaistīt apakšuzņēmēju vai apakšuzņēmēja apakšuzņēmēju, kura sniedzamo pakalpojumu vērtība ir 10%  no iepirkuma līguma vērtības vai lielāka.

Citus piesaistītos apakšuzņēmējus un apakšuzņēmēju apakšuzņēmējus nav jāuzrāda.

**JAUTĀJUMS:**

Nolikuma 29.7.punktā ir teikts '' personīgi parakstīts apliecinājums par autotransporta pakalpojuma sniegšanu līguma izpildes laikā''. Kurš paraksta apliecinājumu? Pretendents vai apakšuzņēmējs? Ja transporta pakalpojumus sniegs privātpersonas, tad apliecinājumus vajag no katra? Un ja vajag, tad tas ir brīvas formas?

**ATBILDE:**

Apliecinājums personīgi jāparaksta apakšuzņēmējam vai privātpersonai, kura sniegs autotransporta pakalpojumus.

Ja pakalpojumu sniegs privātpersona, tad apliecinājums jāiesniedz katrai privātpersonai, kā arī jāiesniedz sadarbības līgums brīvā formā par konkrētā autotransporta pakalpojuma sniegšanu.